Arne Bård Dalhaug
Store norske leksikon,Samfunn,Forsvar og sikkerhet,Militære biografier,Norske militære biografier
Arne Bård Dalhaug er en norsk hæroffiser med generalløytnants grad, som fra 2005 til 2008 var sjef for Forsvarsstaben. Dalhaug har allsidig erfaring fra både stabsfunksjoner og operativ virksomhet, hjemme og ute. Han avsluttet sin karriere i Forsvart som sjef for NATO Defense College (2011–2014).
Utdanning og karriere Dalhaug ble uteksaminert fra Krigsskolen i 1979, og fra Forsvarets stabsskole i 1990. Deretter (1992–1993) studerte han ved US Army Command and General Staff College. Senere (2000) var han ved US Army War College.Dalhaug har ledet militære avdelinger på ulike nivåer i Hæren, først som troppssjef i Hans Majestet Kongens Garde. I 1995 ble han bataljonssjef og i 1997 brigadesjef for Brigaden i Nord-Norge.Han tjenestegjorde som instruktør både ved Befalsskolen for infanteriet i Nord-Norge, ved Krigsskolen og Stabsskolen. I 1988–1989 var han militær stipendiat ved NUPI.I 2000 ble Dalhaug utnevnt til brigader og beordret som sjef for Operasjons- og driftavdelingen i Forsvarets overkommando (FO). Fra 2003 til 2005 ledet han avdeling for forsvarspolitikk og langtidsplanelgging i Forsvarsdepartementet (FD), før han i 2005–2008 tjenestegjorde som sjef for Forsvarsstaben (FST).I 2008 ble Arne Bård Dalhaug utnevnt til Norges militærrepresentant til NATO, en posisjon han hadde til 2011, da han ble beordret som sjef for NATO Defense College i Roma. Han holdt denne stillingen til juli 2014, da han gikk av med pensjon. I 2016–2018 arbeidet Dalhaug som sivil observatør for OSSE i Ukraina. Les mer i Store norske leksikon Norsk forsvarshistorie Hæren NATO